মহাকুম্ভকে কটাক্ষ করে হ্যালোউইন উদযাপন! লালুকে নিশানা BJP-র

ওয়েব ডেস্ক: বিহার বিধানসভা নির্বাচনের (Bihar Assembly Election) আর মাত্র কয়েকদিন বাকি। তার আগে ফের রাজনৈতিক তরজায় সরগরম রাজ্য। এবার চর্চায় আরজেডি (RJD) নেতা লালু প্রসাদ যাদবের (Lalu Prasad Yadav) পরিবারের। হ্যালোউইন উদযাপন (Halloween Celebration) করেই আলোচনায় বিহারের প্রাক্তন মুখ্যমন্ত্রী ও তাঁর পরিবার। কুম্ভের সমালোচনার পর ভিনদেশি সংস্কারে গা ভাসানো যাদবদের তীব্র সমালোচনা শুরু করেছে বিজেপি (BJP)।

ঘটনার সূত্রপাত শুক্রবার। লালু-কন্যা রোহিণী আচার্য সামাজিক মাধ্যমে তাঁর সন্তানদের হ্যালোউইন পোশাক পরা ছবি ও ভিডিও পোস্ট করেন। সেখানে দেখা যায়, লালু প্রসাদ যাদবও নাতি-নাতনিদের সঙ্গে আনন্দে সময় কাটাচ্ছেন। সেখানে কেউ সেজেছেন ‘গ্রিম রিপার’-এর পোশাকে, কেউ অন্য ভৌতিক সাজে। রোহিণী লিখেছেন, সবাইকে হ্যাপি হ্যালোউইনের শুভেচ্ছা।’

আরও পড়ুন: “বিহারী পরিচয়টাই লজ্জার…,” ভোটের আগে বিরাট মন্তব্য নীতীশের

এই ভিডিও প্রকাশ্যে আসতেই বিজেপি কিষান মোর্চা লালুকে কটাক্ষ করে একটি ভিডিও শেয়ার করে। সেই ভিডিওর একদিকে রাখা হয়েছে লালুর হ্যালোউইন উদযাপনের দৃশ্য, অন্যদিকে ফেব্রুয়ারিতে কুম্ভ মেলা নিয়ে তাঁর বিতর্কিত মন্তব্য। ওই সময় লালু বলেছিলেন, “কুম্ভ কা কোই মতলব হ্যায়? ফালতু হ্যায় কুম্ভ।” অর্থাৎ, ‘কুম্ভের কোনও অর্থ আছে? অর্থহীন উৎসব এটা।’

भूलना मत बिहार वासियों, यही लालू यादव है, जिसने आस्था और आध्यात्म के महाकुंभ को फालतू बताया था और अंग्रेजों का त्योहार Halloween मना रहा है।

जो आस्था पर करेगा चोट, बिहार वासी नहीं करेंगे उसको वोट।#ShameOnLaluYadav#BiharElection2025 pic.twitter.com/u1kquCg1gg

— BJP Kisan Morcha (@bjpkm4kisan) November 1, 2025

বিজেপির দাবি, হিন্দু ধর্মীয় আচার-অনুষ্ঠানকে আক্রমণ করা লালুর স্বভাব হয়ে দাঁড়িয়েছে। অথচ বিদেশি উৎসব হ্যালোউইন নিয়ে তাঁর পরিবারের উচ্ছ্বাস ‘দ্বিচারিতা’র প্রমাণ। বিজেপি কিষান মোর্চা এই ভিডিও পোস্টে লেখে, “বিহারের মানুষ ভুলবেন না, এই সেই লালু যাদব যিনি আস্থা ও আধ্যাত্মিকতার প্রতীক মহাকুম্ভকে ‘অর্থহীন’ বলেছেন, অথচ ব্রিটিশ উৎসব হ্যালোউইন উদযাপন করছেন। যারা ধর্মে আঘাত করে, বিহারের মানুষ তাদের ভোট দেবে না।”

দেখুন আরও খবর:

The post মহাকুম্ভকে কটাক্ষ করে হ্যালোউইন উদযাপন! লালুকে নিশানা BJP-র first appeared on KolkataTV.