ভোটে জিতলেই মুখ্যমন্ত্রী হবে তেজস্বী যাদব! বড় ঘোষণা কংগ্রেস নেতার

ওয়েব ডেস্ক: বিহারের (Bihar) আসন্ন বিধানসভা নির্বাচনে (Assembly Election) মহাগঠবন্ধনের (Mahagathbandhan) তরফে মুখ্যমন্ত্রী পদপ্রার্থী (Chief Minister Candidate) হিসেবে ঘোষণা করা হল রাষ্ট্রীয় জনতা দলের (RJD) নেতা তেজস্বী যাদবের (Tejashwi Yadav) নাম। বৃহস্পতিবার পাটনার এক অভিজাত হোটেলে একটি সাংবাদিক বৈঠকে এই ঘোষণা করেন কংগ্রেসের (Congress) জ্যেষ্ঠ নেতা অশোক গেহলট (Ashok Gehlot)। লালুপুত্রকে নিয়ে বড় ঘোষণা করে কংগ্রেস নেতা বলেন, “আমরা সিদ্ধান্ত নিয়েছি, তেজস্বী যাদবকেই মুখ্যমন্ত্রী প্রার্থী হিসেবে নিয়ে মহাগঠবন্ধন নির্বাচনে লড়বে।”

একই সঙ্গে অশোক গেলহট জানান যে, বিকাশশীল ইন্সান পার্টির (VIP) নেতা মুকেশ সাহানিকে (Mukesh Sahani) উপমুখ্যমন্ত্রী পদপ্রার্থী করা হয়েছে। এছাড়াও তিনি জানান যে, বিহারের আসন্ন বিধানসভা নির্বাচনে মহাগঠবন্ধনের প্রচারে নেতৃত্ব দেবেন কংগ্রেস নেতা রাহুল গান্ধী (Rahul Gandhi)। অর্থাৎ বিজেপি বা এনডিএ-কে রুখতে এবার তেজস্বী ও মুকেশকে সামনে রেখে রাহুলের নেতৃত্বে পুরোদমে প্রচার শুরু করবে মহাগঠবন্ধন।

আরও পড়ুন: তেজস্বীর পোস্টারে নেই রাহুল গান্ধী! ‘সম্মান চুরি,’ কটাক্ষ BJP-র

তবে এই সাংবাদিক বৈঠকের আগে থেকেই এটা আন্দাজ করা হয়েছিল যে, বিহারের প্রাক্তন মুখ্যমন্ত্রী লালু প্রসাদ যাদব ও রাবড়ি দেবীর পুত্র তেজস্বীকেই মুখ্যমন্ত্রী প্রার্থী হিসেবে ঘোষণা করতে চলেছে মহাগঠবন্ধন। তবে এই সাংবাদিক বৈঠকের পোস্টার ঘিরে এদিন সকালে শুরু হয়েছিল বিতর্ক। কারণ পোস্টারে তেজস্বীর ছবি থাকলেও রাহুল গান্ধীর ছবি দেখা যায়নি।

এই প্রথম নয়, এর আগে আসন বণ্টন নিয়ে আরজেডি ও কংগ্রেসের মধ্যে টানাপোড়েন চলছিল। সেই অচলাবস্থা কাটানোর জন্য কংগ্রেস নেতা অশোক গেহলট বিশেষভাবে পাটনা পৌঁছন। আজকের যৌথ সাংবাদিক বৈঠকে তিনি তেজস্বী যাদবের সঙ্গে উপস্থিত থেকে এই বড় ঘোষণা করেন।

দেখুন আরও খবর:

The post ভোটে জিতলেই মুখ্যমন্ত্রী হবে তেজস্বী যাদব! বড় ঘোষণা কংগ্রেস নেতার first appeared on KolkataTV.