টিকিট না পেয়ে লালুপ্রসাদের বাড়ির সামনে কাঁদলেন আরজেডি নেতা!

ওয়েব ডেস্ক : আর মাত্র কিছুদিন পরে বিধানসভা ভোট হবে বিহারে (Bihar assembly election 2025)। তার আগে প্রার্থী তালিকা নিয়েও উত্তেজনা ছড়িয়েছে সে রাজ্যে। কারণ অনেকেই প্রত্যাশা করেছিলেন, দল হয়তো তাঁকেই টিকিট দেবে। কিন্তু টিকিট না পেয়ে ক্ষোভে ফেটে পড়েন বহু নেতা-নেত্রী। সে রাজ্যের প্রতিটি দলের কোনও না কোনও নেতা প্রতিবাদ দেখাচ্ছেন টিকিট না পেয়ে। এবার সেরকমই একটি ঘটনা সামনে এল।

এবার নির্বাচনের জন্য দলের টিকিট না পেয়ে আরজেডি (RJD) প্রধান লালুপ্রসাদের যাদবের (Laluprasad Yadav) পাটনার বাড়ির সামনে ধর্নায় বসলেন এক নেতা। এমনকি নিজের জামা ছিড়ে রাস্তায় গড়াগড়ি করতেও দেখা যায় তাঁকে। পাশাপাশি কান্নাকাটিও জুড়ে দেন তিনি। এই নেতার নাম হল মদন শাহ। তিনি আরজেডি’র অন্যতম শীর্ষ নেতা।

আরও খবর : পুত্রবধূকে খুনের মামলায় যাবজ্জীবন সাজা হল শাশুড়ির!

তিনি দাবি করেছেন, দল আসন্ন নির্বাচনে মধুবন বিধানসভা আসনে তাঁকে প্রার্থী করবে বলে প্রতিশ্রুতি দিয়েছিল। কিন্তু সেই প্রতিশ্রুতি ভাঙা হয়েছে বলে দাবি করেছেন তিনি। সেই কারণেই রবিবার লালুপ্রসাদের বাড়ির সামনে গিয়ে প্রতিবাদ দেখান তিনি। তাঁকে কেন প্রার্থী করা হল না, সেই প্রশ্ন তুলে কান্নায় ভেঙে পড়েন মদন।

আরজেডি’র (RJD) এই অন্যতম শীর্ষ নেতা দাবি করে বলেছেন, দলের তরফে প্রার্থী করার জন্য তাঁর কাছে টাকা চাওয়া হয়েছিল। তা দিতে না পারায় তাঁকে প্রার্থী করা হয়নি। তিনি এ নিয়ে রাজ্যসভার সাসংদ সঞ্জয় যাদবের বিরুদ্ধে অভিযোগ তুলেছেন। সঙ্গে তিনি ক্ষোভের সুরে বলেছেন, ওরা সরকার গঠন করতে পারবে না। আজ আমি লালু প্রসাদ যাদবের সঙ্গে সাক্ষাৎ করতে এসেছিলাম। তিনিই আমাকে টিকিট দেওয়া হবে বলে জানিয়েছিলেন। অন্যদিকে, বিহারে নির্বাচন হবে ৬ ও ১১ নভেম্বর। ফল প্রকাশ হবে ১৪ নভেম্বর।