রেলে চাকরি দুর্নীতি মামলায় লালু সহ ৪১ জনের বিরুদ্ধে হল চার্জ গঠন!

ওয়েব ডেস্ক : আরও বিপদে আরজেডি সুপ্রিমো লালুপ্রসাদ যাদব (Lalu Prasad Yadav)। জমির বদলে রেলে চাকরি কেলেঙ্কারি মামলায় লালু সহ ৪১ জনের বিরুদ্ধে চার্জ গঠন করল দিল্লির রাউস অ্যাভিনিউ আদালত (Delhi Court)। আরজেডি (RJD) সুপ্রিমোর পরিবারের সদস্যদের বিরুদ্ধেও এই চার্জ গঠন করা হয়েছে।

মূলত, এই মামলায় ২০২২ সালের ১০ অক্টোবর ১৬ জনের বিরুদ্ধে আদালতে চার্জশিট জমা দেওয়া হয়েছিল। এর মধ্যে লালুপ্রসাদ যাদব ছাড়া রয়েছেন স্ত্রী রাবড়ি দেবী, মেয়ে মিশা ভারতী-সহ আরও অনেকে। তবে এই মামলায় মোট ৯৮ জন অভিযুক্তদের মধ্যে ৫২ জনকে অব্যাহতি দেওয়া হয়েছে আদালতের তরফে। তবে ৪১ জনের বিরুদ্ধে এবার চার্জ গঠন করা হল।

আরও খবর : মন্দিরে কাঁড়ি কাঁড়ি বাঘছাল, বাঘনখ! ডবল ইঞ্জিন রাজ্যে কী অবস্থা দেখুন

রাউস অ্যাভিনিউ আদালতের বিশেষ বিচারক বিশাল গোগন এই মামলার পর্যবেক্ষণে বলেন, আরজেডি প্রধান ও তাঁর পরিবারের সদস্যরা অপরাধ চক্রের মতো কাজ করেছে। অন্যদিকে সিবিআইয়ের তরফে আদালতে যে চার্জশিট জমা দেওয়া হয়েছে, তাতে এই ষড়যন্ত্রের সঙ্গে লালু জড়িত রয়েছেন বলে উল্লেখ করা হয়েছে।

প্রসঙ্গত, ২০০৪ সাল থেকে ২০০৯ সাল পর্যন্ত রেলমন্ত্রী চিলেন লালু প্রসাদ যাদব। সেই সময় রেলের গ্রুপ ডি-তে চাকরি দেওয়া নিয়ে দুর্নীতির (Job scam) অভিযোগ উঠেছিল। অভিযোগ ছিল, জমির বদলে চাকরি দেওয়া হয়। ঘটনা সামনে আসতেই এই ঘটনার তদন্ত নামে পুলিশ। তবে শুধু রেল নয় পশু খাদ্য কেলেঙ্কারিতেও নাম জড়িয়েছে লালুপ্রসাদ যাদবের।

দেখুন অন্য খবর :